Tatiana Zachar Podolinská

Mgr. Tatiana Zachar Podolinská, PhD. (* 24. február 1972, Šaľa) je slovenská etnologička, od roku 2012 riaditeľka Ústavu etnológie a sociálnej antropológie SAV. Dlhodobo sa venuje problematike Rómov na Slovensku. V súčasnosti sa zaoberá tiež ľudovou religiozitou, religiozitou Rómov, náboženskou ikonografiou a európskymi mytológiami.

 Životopis 
V rokoch 19911997 študovala históriu, filozofiu a religionistiku na Filozofickej fakulte Univerzity Komenského v Bratislave.Tatiana Krupová. In: 

V rokoch 1995 a 1996 vyučovala na strednej škole. V roku 1996 začala pracovať v Ústave etnológie SAV, kde sa venovala projektovej činnosti. Od svojho nástupu na pracovisko sa stala vedúcou, ale aj participantkou na viacerých medzinárodných, ale aj domácich projektoch. Počas obdobia 1997 a 2013 pracovala v Slovenskom národopise, kde zastávala funkciu výkonnej redaktorky.

Svoj výskum realizovala na Slovensku, v Taliansku, Francúzsku, Švédsku, v Mexiku a Guatemale. Od roku 1998 priebežne prednáša na Masarykovej univerzite v Brne a pravidelne na Filozofickej fakulte Univerzity Komenského v Bratislave.

 Ocenenia 
 2006: Knižná prémia Literárneho fondu za rok 2006 v kategórii diel interdisciplinárnej a encyklopedickej povahy.
 2007: 1. miesto v súťaži Mladý vedecký pracovník SAV do 35 rokov (3. OV SAV).
 2009: Členka vedeckého kolektívu CEKI oceneného cenou podpredsedu vlády a ministra školstva SR: Vedecký tím roka 2009.
 2012: Cena Jána Komorovského za najlepšiu vedeckú publikáciu z oblasti vedeckého štúdia náboženstiev za rok 2011.

 Publikácie 

 Monografie 
 KRUPOVÁ, Tatiana – KOVÁČ, Milan: Správa o výskume religiozity študentov bratislavských vysokých škôl. Bratislava: Chronos 1993.
 PODOLINSKÁ, Tatiana – KOVÁČ, Milan: Lacandónci – poslední praví Mayovia. Bratislava: Chronos 2000.
 PODOLINSKÁ, Tatiana: „Religiozita v dobe neskorej modernity. Prípad Slovensko.“ In: Sociální studia, 2008, roč. 5, č. 3, s. 5187 (štúdia v rozsahu monografie).
 PODOLINSKÁ, Tatiana – HRUSTIČ, Tomáš: Boh medzi bariérami. Sociálna inklúzia Rómov náboženskou cestou. ÚEt SAV, Bytča: Coreta, 2010. ISBN 978-80-89027-34-7, 174 s. Dostupné online 
 PODOLINSKÁ, Tatiana – HRUSTIČ, Tomáš: Religion as a Path to Change? The possibilities of Social Inclusion of the Roma in Slovakia. Bratislava : Friedrich Ebert Stiftung, Institute of Ethnology, 2011, ISBN 978-80-89149-20-9, 48 s. Dostupné online .
 PODOLINSKÁ, Tatiana – KRIVÝ, Vladimír – BAHNA, Miloslav: Religiozita: Slovensko a jeho susedia. In: Vladimír, Krivý (ed.): Ako sa mení slovenská spoločnosť. Bratislava : Sociologický ústav SAV, 2013, s. 187265. ISBN 978–80–85544-82-4 (kapitola v rozsahu monografie)

 Referencie 

 Iné projekty 

 Externé odkazy 
 Tatiana Zachar Podolinská – profil na webe Ústav etnológie a sociálnej antropológie SAV
 Diela Tatiany Zachar Podolinskej v súbornom katalógu Slovenskej národnej knižnice

Kategória:Slovenskí etnológovia
Kategória:Slovenskí etnografi
Kategória:Slovenskí romisti
Kategória:Slovenskí religionisti
Kategória:Pracovníci Slovenskej akadémie vied
Kategória:Riaditelia ústavov Slovenskej akadémie vied
Kategória:Vyučujúci na Filozofickej fakulte Univerzity Komenského v Bratislave
Kategória:Absolventi Filozofickej fakulty Univerzity Komenského v Bratislave
Kategória:Osobnosti zo Šale